14.3.2001 De Europæiske Fællesskabers Tidende L 721 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE af 12. marts 2001 om gennemførelse af fælles aktion 1999/34/FUSP med henblik på Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Latinamerika og Caribien (2001/200/FUSP) RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 23, stk. 2, under henvisning til Rådets fælles aktion 1999/34/FUSP af 17. december 1998 om Den Europæiske Unions bidrag til bekæm- pelse af destabiliserende ophobning og spredning af håndsky- devåben og lette våben ()), og ud fra følgende betragtninger: (1) — En ukontrolleret ophobning og spredning af håndskyde- våben og lette våben udgør en trussel for freden og sikkerheden og reducerer mulighederne for en bære- dygtig udvikling. Dette er bl.a. tilfældet i Latinamerika og Caribien. (2) > Formålet med denne afgørelse er at gennemføre fælles aktion 1999/34/FUSP ved at yde et finansielt bidrag til projekterne i De Forenede Nationers regionale center for fred, nedrustning og udvikling i Latinamerika og Cari- bien (i det følgende benævnt »centret«), beliggende i Lima (Peru), hvor det agerer i forlængelse af FN's afdeling for afvæbningsanliggender. Dette bidrag sigter mod at hjælpe centret i forbindelse med dets uddannelsesaktivi- teter for told- og politimyndighedernes ansatte i form af relevant undervisning, samt med dets projekt om at stille udstyr til rådighed til oprettelse af databaser vedrørende ophobning af håndskydevåben og lette våben i Latin- amerika og Caribien. (3) — Dette finansielle bidrag har til formål at sætte en proces i gang, der skal ansvarliggøre de offentligt ansatte, således at der kan opnås tilslutning fra de berørte befolkninger. (4) — Dette finansielle bidrag har også til formål at styrke den rolle, som Den Europæiske Union og centret spiller i Latinamerika og Caribien med hensyn til forebyggelse, hvilket er af særlig betydning for Den Europæiske Union i betragtning af, at De Forenede Nationer i juli 2001 afholder en konference om alle aspekterne af ulovlig handel med håndskydevåben og lette våben — () EFT L 9 af 15.1.1999, s. 1. TRUFFET FØLGENDE AFGØRELSE: Artikel 1 1. Den Europæiske Union støtter de aktioner, som centret planlægger. 2. Med henblik herpå vil Den Europæiske Union bistå centret: a) i forbindelse med dets uddannelsesaktiviteter for told- og politimyndighedernes ansatte i de berørte lande b) i forbindelse med dets projekt om at stille udstyr til rå- dighed, hvormed der vil kunne oprettes databaser vedrø- rende ophobning af håndskydevåben og lette våben i Latin- amerika og Caribien til gavn for de berørte landes told- og politimyndigheder. 3. Den Europæiske Union yder via FN's afdeling for afvæb- ningsanliggender et bidrag til centret for at støtte dets aktivi- teter og det i stk. 2 nævnte projekt. Artikel 2 1. Det finansielle referencegrundlag for den støtte, der er nævnt i artikel 1, er på EUR 345 000. 2. De udgifter, der finansieres med det i stk. 1 fastsatte beløb, forvaltes i overensstemmelse med Fællesskabets proce- durer og regler for budgetspørgsmål. Artikel 3 Formandskabet holder Rådet underrettet om gennemførelsen af denne afgørelse. Artikel 4 1. Denne afgørelse får virkning fra datoen for vedtagelsen. Den udløber den 14. marts 2002. 2. Denne afgørelse tages op til fornyet overvejelse senest otte måneder efter datoen for vedtagelsen.